Folkeavstemningen om EUs flyktningekvoter i Ungarn 2016

Folkeavstemningen om EUs flyktningekvoter i Ungarn ble avholdt 2. oktober 2016. Da mindre enn de nødvendige 50 % av de stemmeberettigede hadde avgitt gyldige stemmer (quorum), ble avstemningen erklært ugyldig. 

 Bakgrunn 
Etter flyktningekrisen i Europa i 2015 befant det seg ca.  flyktninger i Italia og Hellas. Ungarn motsatte seg EUs ønske om frivillig å ta i mot 40 000 flyktninger. 

Ministerrådet i EU vedtok i 2015, mot stemmene til Ungarn, Slovakia, Tsjekkia og Romania å fordele 120 000 av flyktningene. Ungarn skulle av den aktuelle kvote ta i mot 1294 flyktninger. 

Den ungarske regjering påklaget i 2015 beslutningen om kvoteregulering til Domstolen i EU. Regjeringen innkalte også til en folkeavstemning over spørsmålet, og denne blir avholdt 2. oktober 2016.

Etter ungarsk rett måtte valgdeltakelsen være minst 50 % for at folkeavstemningen skulle anses gyldig. Opposisjonspartier i Ungarns parlament hadde oppfordret til boikott av avstemningen. 

 Resultat 
Avstemningsresultatene viste at bare ca. 43 % av de stemmeberettigede hadde avgitt stemme, og ikke mer enn ca. 36,5 % av stemmene var gyldig avgitt. Det nødvendige quorum var 50 % gyldige stemmer. Avstemningen ble derfor av den ungarske valgadministrasjonen erklært ugyldig. 

Folkeavstemningen ville ikke blitt direkte avgjørende for Ungarns juridiske forpliktelser som medlem av EU.

 Bilder 

 Referanser 

Kategori:Folkeavstemninger i 2016
Kategori:Folkeavstemninger i Ungarn
Kategori:2016 i Ungarn
Kategori:Folkeavstemninger om EF/EU